محمد الغاوي

محمد الغاوي (مزيود ف 1956 ف سلا - توفى ف 5 فبراير 2023)، هوا فنان مغني مغريبي كيغني لأغنية لمغربية لمعاصرة. عندو كتر من 80 أغنية وطنية و عاطفية لي تّشهر بيها عند لجمهور لمغريبي.

محمد الغاوي هوا لأخ لكبير ديال لفنان عبد العالي الغاوي.

 حياتو 
محمد الغاوي كبر ف مدينة سلا. هتم ب لموسيقا من صغرو و نضمّ ل فرقة "الجيل الصاعد" فاش كان ف عمرو 7 سنين. موراها لتاحق ب برنامج "مواهب" لي كان كيشرف عليه لفنان عبد النبي الجيراري. دوّز الغاوي ف داك لبرنامج 10 سنين، جاور فيها شلّا فنانين لي غايشكلو الجيل الجديد د لموسيقا لمغريبية بحال محمود الإدريسي، البشير عبدو، ليلى غفران، عز الدين منتصر و محمد بلخياط. كيعاود محمد الغاوي بلي كان كيشدّ خلصة د 60 درهم كلا سيمانة باش يعاون لواليدة ديالو، و كان كيشارك ف تنشيط لعراسات.

ف 1979، شارك الغاوي ف مسابقة "أضواء المدينة" لي نضّماتها لإداعة لوطنية. و ربح جايزة أحسن صوت رجالي علي أغنية "مضناك جفاه مرقده" د لموسيقار محمد عبد الوهاب، بينمّا ربحات لفنانة رجاء بلمليح جايزة أحسن صوت نسائي على أغنية "وحقك أنت المنى والطلب" د أم كلتوم. كانت لجايزة هي باش تسجّل دار لإداعة لأغنية د الرابح، بحيت سجل الغاوي أغنيتو لمعروفة "لغربة و لعشق الكادي" من كلمات علي الحداني، و كانت هاديك هيّا بدايتو لحقيقية ف مجال لفن.

ب لموازاة معا لخدمة ديالو كا فنان، كان محمد الغاوي خدّام ف ستوديو برنامج "مواهب" لمتخصص ف كتيشاف لمواهب الشابة، و من بعد خدم موعلّيم ف لكوليج.

 محطات فحياة الغاوي: 
بدا محمد الغاوي مسيرتو الفنية وهو فسن صغير، حيث انضم لفرقة "الجيل الصاعد" وهو ما زال عندو سبع سنين، ومن بعد التحق ببرنامج "مواهب" اللي كان كيشرف عليه الفنان عبد النبي الجيراري. قضى فيه عشر سنين، وتلاقى وتعاون مع فنانين كبار غادي يشكلو الجيل الجديد ديال الأغنية المغربية، بحال محمود الإدريسي، البشير عبدو، ليلى غفران، عز الدين منتصر، ومحمد بلخياط.

ربح الغاوي جائزة أحسن صوت رجالي بأداءه لأغنية "مضناك جفاه مرقده" ديال الموسيقار محمد عبد الوهاب. وبنفس الوقت اللي كان كيغني، خدم محافظ فاستوديو برنامج "مواهب" اللي كان مختص فاكتشاف الطاقات الشابة، ومن بعد ولى أستاذ فالتعليم الأولي، ومن بعد فالإعدادي.

وكان محمد الغاوي فالفترة الأخيرة كيوجد لتصوير برنامج تلفزيوني كان غادي يتعرض فـ القناة الأولى المغربية، ولكن القدر ما كتبش له يشوف النور.

 مسيرته الفنية 

 محمد الغاوي صوت مغربي محض 
صوت محمد الغاوي مغربي محض، أطرب وأغنى الخزانة الفنية المغربية بروائع مازال الجمهور المغربي كيرددها وكيتعلمها عن ظهر قلب. هو فنان بكل ما للكلمة من معنى، غنى على الحب والحبيب، على الوطن والغربة، وغنى لكبار الكتاب وتعامل مع أعظم الملحنين قبل ما يفقد القدرة على الكلام ويرحل من الدنيا فـ 4 فبراير ديال العام لي فات.

محمد الغاوي رمز من رموز الأغنية المغربية العصرية وواحد من أعمدتها، تزاد فـ سلا سنة 1954. حبه الكبير للفن خلاه ينضم لفرقة “الجيل الصاعد” وعمره ما كان فوق السابعة، ومن بعد التحق ببرنامج “مواهب” اللي كان كيشرف عليه الراحل عبد النبي الجيراري لمدة عشر سنين. فهاد الفترة دار صداقات مع ناس غادي يوليوا نجوم كبار فالموسيقى المغربية، بحال محمود الإدريسي، ليلى غفران، البشير عبدو وغيرهم.

 الرصيد ديالو الفني 
خلال اشتغاله فبرنامج “أضواء المدينة” سنة 1979، كان كيتلقى 60 درهم فالسبوع، اللي كان كيعاون بها والدتو، زائد ما كان كيتلقاه من حفلات وأعراس. وفهاد البرنامج ربح جائزة أحسن صوت رجالي بأغنية “مضناك جفاه مرقده”، الشي اللي خلاه يسجل أغنيتو الشهيرة “الغربة والعشق الكادي” بكلمات علي الحداني، ومن بعد بدات رحلة النجاح ديالو فالمجال الفني والموسيقي.

فالرصيد ديالو أكثر من 80 أغنية متنوعة بين العاطفية والوطنية، من أبرزهم:

 الغربة والعشق الكادي
 إحنا مغاربة
 حلاوة العشرة
 ما نقول لا

 الأعمال ديالو الفنية 
وزيد على هاد الشي أداءه لجنيريك مسلسل راضية بعنوان “نحرثوا البلاد”.

محمد الغاوي شارك كذلك فـ ملاحم كبيرة بحال ملحمة العهد (ثلاثة أجزاء) من تأليف الفنان الراحل محمد حسن الجندي، وعرضت فـ دار الأوبرا بالقاهرة. وعُرف حتى بأدواره التمثيلية فمسلسلات بحال راضية، اليد في اليد، تستمر الحياة وأصوات المدينة.

أحيى الغاوي بزاف ديال الحفلات والمهرجانات داخل وخارج المغرب، وكان خير سفير للأغنية المغربية، وواحد من الفنانين الأكثر طلبا عند الجالية المغربية فـ فرنسا، بلجيكا، والدول الأوروبية والعربية.

 وقاة ديال الفنان محمد الغاوي 
الفنان المغربي محمد الغاوي توفى مساء اليوم السبت 4 فبراير عن عمر ناهز 67 عام.

ووفق مصادر مقربة من الراحل، الغاوي كان دخل فـ غيبوبة فـ المستشفى العسكري بالرباط بسبب نزيف دماغي.

محمد الغاوي كان واحد من أعمدة الأغنية المغربية، وخزينة أعماله فيها أكثر من 80 أغنية متنوعة بين الوطنية والعاطفية.

 أهم لأعمال 
 لغربة و لعشق لكادي (1983)
 نحرتو لبلاد (1991)
 حلاوة لعشرة
 عيشي عيشي يا بلادي
 مانقول لا (2019)

 مصادر 


تصنيف:زيادة 1956
تصنيف:وفيات 2023
تصنيف:مغني مغريبي
تصنيف:ناس تزادو ف سلا
تصنيف:ناس توفاو ف الرباط
تصنيف:مقالات فيها مصدر و 3000 بايت
تصنيف:الأغنية المغربية
تصنيف:ديسك
تصنيف:مزيكا مغربية
تصنيف:مزيكة
تصنيف:لموسيقا الصوفية
تصنيف:لموسيقا لأندلسية
تصنيف:لموسيقا المغربية
تصنيف:أوركسترا
تصنيف:فنانة مغاربة
تصنيف:التلفزة والإذاعة المغربية
تصنيف:التلفزة المغربية
تصنيف:مستشفى عسكري
تصنيف:الرباط